Document ID: 31985R0632

KOMISSION ASETUS (ETY) N:o 632/85,
annettu 12 päivänä maaliskuuta 1985,
asetuksen (ETY) N:o 2182/77 muuttamisesta ostovakuuden vapauttamisen osalta tiettyjen naudanlihan myyntien yhteydessä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 3 kohdan,
sekä katsoo, että
interventioelinten ostaman naudanlihan myyntiä koskevista yksityiskohtaisista soveltamissäännöistä ja asetuksen (ETY) N:o 216/69() kumoamisesta 4 päivänä lokakuuta 1979 annetun komission asetuksen (ETY) N:o 2173/79 15 artiklan 2 kohdassa säädetään, että ostajan asettamaa vakuutta ei vapauteta, ennen kuin tämä on täyttänyt kyseisessä asetuksessa säädetyt velvoitteet ja myyntisopimuksen ehdot,
jäädytetyn naudanlihan myymistä interventiovarastoista yhteisössä jalostettavaksi koskevista yksityiskohtaisista soveltamissäännöistä ja asetuksen (ETY) N:o 1687/76() muuttamisesta 30 päivänä syyskuuta 1977 annetun komission asetuksen (ETY) N:o 2182/77, sellaisena kuin se on viimeksi muutettuna asetuksella (ETY) N:o 1560/84(), 4 artiklassa säädetään, että tuotteiden jalostuksen takaava vakuus on asetettava; tämä vakuus vapautetaan, kun toimija on noudattanut kaikkia sitoumuksia,
jalostuksen takaavan vakuuden vuoksi ei vaikuta tarpeelliselta pitää ensimmäistä vakuutta hallussa, kunnes toimija esittää todisteen tuotteiden jalostuksesta; tämän vuoksi on suotavaa muuttaa asetusta (ETY) N:o 2182/77 poikkeamalla asetuksen (ETY) N:o 2173/79 15 artiklasta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 2182/77 8 a artikla seuraavasti:
"8 a artikla
Poiketen siitä, mitä asetuksen (ETY) N:o 2173/79 15 artiklan 2 kohdan a alakohdan toisessa luetelmakohdassa ja b alakohdan toisessa luetelmakohdassa säädetään ja sanotun kuitenkaan rajoittamatta mainitun asetuksen 16 artiklan soveltamista, kyseisen asetuksen 15 artiklan 1 kohdassa tarkoitettu vakuus vapautetaan välittömästi kun:
P ostaja ei vedä pois hakemustaan tai tarjoustaan,
ja
P ostaja on maksanut sopimuksessa vahvistetun tuotteen koko määrän."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä maaliskuuta 1985.

Labels: 3
2
17